सूत्रों के मुताबिक पहले सभी स्टेशनों पर गैस सिलेंडर इस्तेमाल किए जाते थे। कुछेक स्टेशनों पर गैस सिलेंडर से आग की घटना के बाद यात्रियों की सुरक्षा को मद्देनजर रखते हुए रेल प्रशासन ने स्टेशनों के टी-स्टालों पर गैस सिलेंडर इस्तेमाल करने पर पाबंदी लगा दी। 2017 में डीआरएम विवेक कुमार ने पाबंदी हटा दी थी, ताकि यात्रियों को सुविधा मिल सके। उसके बाद रेलवे के किसी स्टेशन पर गैस सिलेंडर फट गया, उसके बाद वर्ष 2018 में दिल्ली हेड क्वार्टर ने स्टेशनों के टी-स्टालों पर गैस सिलेंडर इस्तेमाल करने पर पाबंदी लगा दी। जम्मूतवी रेलवे स्टेशन पर कामर्शियल के एक डीसीएम ने स्टालों पर गैस सिलेंडर इस्तेमाल करने के लिए मना किया। इसी बात पर वेंडर अधिकारी के खिलाफ अदालत में पहुंच गए।